मौजूदा वन-डे सीरीज में यह पहला मौका रहा, जब भारतीय स्पिनर्स युजवेंद्र चहल और कुलदीप यादव कुछ दबाव में नजर आए। इसका खामियाजा टीम को हारकर भुगतना पड़ा। चहल ने कुछ गेंदें ऑफ स्टंप के बाहर की, लेकिन इस बार यह कारगर साबित नहीं हुई। जब टीम को आक्रमण करना था, तब रिस्ट स्पिनर्स अपनी लेंथ खोते दिखे और कई गेंदें शॉर्ट पिच की। दोनों ने मिलकर कुल 69 गेंदें डाली, जिसमें 119 रन खर्च किए और केवल तीन विकेट हासिल किए।